Yubu 10
Yubu okok pi kit kwone
1“Adag doŋ kwona, pe abijuko kokona;
abiloko lok ducu, pien cwinya doŋ odoko kec.
2Abiwaco bot Lubaŋa ni, pe iŋol ni kop oloya;
titta gin mumi yo it ye ka pyem kweda.
3Tika nen ber ki boti me una,
ki me ca yo tic ma in doŋ itiyo,
kun tammi rwatte ki tam pa jo maraco?
4Waŋi rom ki waŋ dano?
Ineno piny kit ma dano neno kwede?
5Wel nino me kwoni rom ki pa dano?
Ibiri pi mwaka manok calo dano,
6mumi yo it ye ka roto bal i koma-ni,
wek inen ka ma apoto iye?
7Kono iŋeyo ni an pe abalo,
dok ni pe tye dano mo ma twero lara ki i ciŋi.
8In yam icweya ki ciŋi,
ci koni doŋ ilokke, imito neka?
9Po ni yam icweya ki lobo;
dok ibidwoka i apwa aye?
10Cen pe ionya woko macalo cak,
ci imiyo adoko calo cak lukulu?
11In ceŋ iumo koma ki del ki ler riŋo,
ci ikubo an kacel ki cogo ki Jer
12Imiyo bota kwo ki mar meri ma pe lokke
ci iyelle pira, igwoko cwinya.
13Ento onoŋo ikano lok macalo man i cwinyi;
doŋ aniaŋ ni gin mutimme-ni onoŋo ityeko yubo con.
14Ka apoto i bal, in ibedo ka kiya,
ci pe iye weko balla mo wacel.
15Ka at imo gin marac can obed i koma!
Ento kadi balla pe, pe atwero tino waŋa malo,
pien lewic omaka,
canna obwoya woko.
16Ka ce atiŋo wiya in itugi dwara cut, macalo labwor,
ci itiyo tic me aura i koma.
17In ibedo ka kelo cadenni manyen pi nyutc balla,
kinigani medde ameda i koma,
kun ikelo buca mony manyen ka lweny i koma.
18“Piŋo iweko aa ki i i maa?
Kono ceŋ aŋuko to ma peya waŋ dano onena, kono ber.
19Kono ceŋ gitiŋa nia ki i ic gitera wa i lyel,
wek abed macalo ŋat ma pe yam obedo kwo.
20Nino me kwona pe odoŋ manok keken?
Wek abedi, wek abed ki yomcwiny manok,
21ma peya acito ka ma pe doŋ abidwogo ki iye,
i lobo me mutu ki piny macollicuc,
22i lobo me colpiny munyobbe ata,
ka ma dero ceŋ rom ki piny macol.”